Ńdɔ fɔ́ɔ́ Bildad yǎ Shouah a ngávə́ ńkɔ̄bɔ̄ mɔ́, nyé nâ: 2Abǒg áfē fɔ́ɔ́ myāyi kwí ai ńkɔ́bɔ̄ hílī súg ? Támán bindi, ńdɔ bǐ zu kɔ́bɔ. 3Dzé fɔ́ɔ́ wāyén bíā anə́ tsíd ? Dzé wāyi bía nɔŋ hə anə́ mə̄kúd ? 4Ǎ wa yǎ wāman nyab nyɔ́l dzoe ai olún, yə sí yayi vəŋan ǹkód ńnam hə ású dóe ? Yə miǹkóm məkɔ́g mí man kə́ myákōdō á bitɔ̄á byábán ? 5Owé, m̀fyɛ m̀bə̂ mod wâyi fɔ́ɔ́ dīm, ńdɔ̄ fə ǹkabag ndóǎn yā ndá dzīē wâyi dzoge yōŋ. 6Ebə̌m dzíé yâyi ku díbi. Lámba woé a yi nyé dím á yób. 7Məkǒl móé yā mə́ ḿbə̄ ngúl, mâyi bɔ̌ bitun, miǹkɔ́d míé míbēn myâyi bɔ̌ naa á vólo ku. 8Amú məkǒl móé mâwulu ávɔ̄d étēde, a kə a wulu á mə̄lám á yōb, ǎ timbi yǎ ólām étīndi, avɔ́d á man yǎ nyé bi. 10Ású díé ekoe é sɔ̄lɔ́ nyé á sí, olám ó kɔ̄lɔ́ nyē á zēn, 11wɔ̌ŋ ó bə̄lə́ nyē, ó yaman yǎ nyé ai nyɔ́l ésə, wakə watsídan nyé á zud. 12Zie yaman nyé dí ngul, azóé á tə̄lə̄ nyé á mgbág,